open-index/open-wikipedia-markdown huggingface dataset:
Tim Peake

**Timothy Nigel Peake**, nado en Chichester o 7 de abril de 1972, é un astronauta británico que formou parte da misión Soiuz TMA-19M e foi membro das expedicións 46 e 47 á Estación Espacial Internacional.

## Traxectoria
Peake graduouse como oficial na Real Academia Militar de Sandhurst en 1992 e máis tarde na Escola de Pilotos de Proba do Imperio en 2005. Na Universidade de Portsmouth graduouse en dinámica e avaliación de voo en 2006.

Foi seleccionado como astronauta pola ESA en maio de 2009, participando na misión Soiuz TMA-19M e sendo membro das expedicións 46 e 47 á Estación Espacial Internacional. Pasou un total de 185,92 días no espazo.

## Notas 
## Véxase tamén 
### Outros artigos 
*Soiuz TMA-19M
*Expedición 46
*Expedición 47
*Estación Espacial Internacional
Alfredo Bautista Alconero

**Alfredo Bautista Alconero**, coñecido como **Reisiño** e **Rey**, nado en Ponteareas o 4 de novembro de 1912 e finado no Porriño o 13 de decembro de 2000, foi un debuxante e político galego.

## Traxectoria 
Facía caricaturas e debuxaba os carteis do cine de Ponteareas. Militante das Juventudes Socialistas Unificadas. Futbolista. Logo do golpe de Estado do 18 de xullo de 1936 foi detido o 21 de xullo co seu irmán Manuel Bautista Alconero **Piruel**. Xulgado en Pontevedra por rebelión militar, foi condenado a cadea perpetua. Catro días despois conmutáronlle a pena por 30 anos de cárcere. Cumpriu a condena no campo de concentración da Illa de San Simón, onde fixo caricaturas de varios dos alí recluídos. Saíu en liberdade en 1940, casou e instalouse no Porriño. Traballou en Zeltia e foi adestrador deportivo.

## Recoñecementos 
O Seminario de Estudos Porriñeses Alfredo Bautista Alconero leva o seu nome.

Un campo de fútbol da parroquia ponteareá de Ribadetea leva o seu nome.

## Vida persoal 
Casou con Charo Hermida.

## Notas 
## Véxase tamén 
### Bibliografía 
* 
* Antonio Caeiro e outros (1995). *Aillados*.

### Ligazóns externas 
* Pato, Alfonso (15/12/2006). "Namorarse en San Simón" *El País*.
Venancio Cibeira Rodríguez

**Venancio Cibeira Rodríguez**, nado en Tui en 1911 e finado no mesmo concello o 9 de decembro de 1936, foi un político galego.

## Traxectoria 
Veciño de Guillarei. Factor na estación ferroviaria do Porriño. Presidente da Sociedade Cultural Recreativa de Guillarei. Logo do golpe de Estado do 18 de xullo de 1936 foi multado a finais de agosto con 500 pesetas pola súa actitude respecto a forza armada. Detido e xulgado en Vigo por rebelión militar o 25 de novembro, foi condenado a pena de morte. Foi executado en Tui, na explanada traseira do edificio do Instituto o 9 de decembro de 1936 con Brasilino Álvarez Sobrino, Juliano Díez Álvarez, Adelaido Barredo Sueiro, Camilo Carrero Lorenzo, Manuel Vicente Portela, Francisco Lloret Gándara, Antonio Rodríguez Rodríguez, Francisco Fandiño Piñeiro e Manuel Gómez Besada.

## Vida persoal 
Casou en 1935 con Delia Andrés Páramos.
## Notas 
## Véxase tamén 
### Bibliografía 
*
Pegasus (satélites)

miniatura|Representación dun satélite Pegasus.
**Pegasus** foi unha serie de tres satélites da NASA lanzados para investigar a abundancia de micrometeoritos preto da Terra.

## Características
Os satélites Pegasus tiñan como misión estudar a abundancia de micrometeoritos no rango de masas de 10-4 a 10-7 gramos na rexión próxima á Terra. Cada satélite, lanzado mediante un Saturno I, consistía nunha etapa Saturno IV con dous grandes paneis despregables sensibles á penetración. Os paneis, despregados, tiñan unhas dimensións totais de 29,3 m de lonxitude por 4,3 m de alto. A masa total de cada satélite era de 10.500 kg e todos se lanzaron durante 1965.

O uso de foguetes e etapas do proxecto Apollo serviu tamén para validar as operacións e compatibilidade destes elementos.

## Historial de lanzamentos 
## Notas 
## Véxase tamén 
### Outros artigos 
*Saturno I
*Saturno IV
Francisco Fandiño Piñeiro

**Francisco Fandiño Piñeiro**, coñecido como **Chuco**, nado en Salceda de Caselas en 1906 e finado en Tui o 9 de decembro de 1936, foi un labrego e político galego.

## Traxectoria 
De San Xurxo de Salceda, militante do PSOE. Concelleiro de Salceda de Caselas. Logo do golpe de Estado do 18 de xullo de 1936 foi detido. Xulgado en Vigo por rebelión militar, foi condenado a pena de morte. Foi executado en Tui, na explanada traseira do edificio do Instituto o 9 de decembro de 1936 con Brasilino Álvarez Sobrino, Juliano Díez Álvarez, Adelaido Barredo Sueiro, Camilo Carrero Lorenzo, Manuel Vicente Portela, Francisco Lloret Gándara, Antonio Rodríguez Rodríguez, Venancio Cibeira Rodríguez e Manuel Gómez Besada.

## Notas
PehuenSat 1

**PehuenSat 1** é un satélite artificial da Arxentina lanzado o 10 de xaneiro de 2007 mediante un foguete PSLV desde o Centro Espacial de Sriharikota.

## Características 
PehuenSat 1 é un nanosatélite arxentino de só 6 kg de masa alimentado por células solares. É unha colaboración entre AATE, a Universidade Nacional do Comahue e AMSAT Argentina. O obxectivo do satélite era gañar experiencia na construción e planificación de satélites. PehuenSat 1 quedou acaroado a unha estrutura da etapa superior do seu foguete lanzador.

## Notas 
## Véxase tamén 
### Outros artigos 
*PSLV
Philippe Perrin

**Philippe Perrin**, nado en Meknes (Marrocos) o 6 de xaneiro de 1963, é un astronauta francés que formou parte da misión STS-111.

## Traxectoria
Perrin graduouse como enxeñeiro na Escola Politécnica de París en 1982 e recibiu a licenza de piloto de probas en 1993 na EPNER.

Foi seleccionado como astronauta pola ESA en xullo de 1996, participando na misión STS-11 e pasando un total de 13,86 días no espazo.

## Notas 
## Véxase tamén 
### Outros artigos 
*STS-111
Agudelo (uva)

**Agudelo** é unha variedade de uva branca autóctona de Galiza.

## Historia 
Durante séculos produciuse viño con agudelo ata a desaparición das viñas por diversas pragas dende o século XIX ata finais do século XX. Os viños producidos con esta variedade de uva non tiñan saída comercial nin eran coñecidos xa que non aparecía nas etiquetas o tipo de uva. A variedade non existía no "Rexistro de variedades comerciais da oficina española de variedades vexetais" do Ministerio de Medio Rural. O 24 de marzo de 2011 foi publicada no BOE a orde que recolle a inscrición xunto co branco lexítimo e a tinta castañal. Este recoñecemento foi traballo da Misión Biolóxica de Galicia do CSIC co apoio da Fundación Juana de Vega e a Estación de Viticultura e Enoloxía de Galicia.

## Notas 
## Véxase tamén 
### Outros artigos 
* Viño romano

### Ligazóns externas 
* Variedades de vid de interés comercial para la zona vitícola de Betanzos. Fundación Juana de Vega. (192 páxinas)  Referíndose a branco lexítimo e agudelo.
Donald H. Peterson

**Donald Herod Peterson**, nado en Winona, Mississippi, o 22 de outubro de 1933 e finado o 27 de maio de 2018, foi un astronauta estadounidense que formou parte da misión STS-6.

## Traxectoria
Peterson graduouse en ciencias pola Academia Militar dos Estados Unidos en West Point en 1955 e era máster en enxeñaría nuclear polo Instituto de Tecnoloxía da Forza Aérea na Base Wright-Patterson da Forza Aérea en 1962.

Foi seleccionado como astronauta pola NASA en setembro de 1969, participando na misión STS-6 e pasando un total de 5,02 días no espazo.

## Notas 
## Véxase tamén 
### Outros artigos 
*STS-6
Persona

miniatura|Recreación dun satélite Persona comparado cun humano.
**Persona** ou **Kvarts** é unha serie de satélites espía rusos.

## Características
Os satélites Persona son satélites de recoñecemento electroóptico que usan un sistema óptica fabricado por LOMO denominado 17V321. Lanzáronse tres unidades Persona entre 2008 e 2015, todos mediante foguetes Soiuz 2-1b. O primeiro (denominado tamén **Kosmos 2441**), lanzado en xullo de 2008, fallou en febreiro de 2009. O segundo (**Kosmos 2486**), lanzado en xuño de 2013, fallou ao pouco por un problema na memoria do satélite. Foi reactivado en 2014 e actualizado cun software para evitar usar a memoria danada. O terceiro (**Kosmos 2506**) lanzouse en xuño de 2015 levaba como carga útil adicional un sistema de comunicación por láser.

## Historial de lanzamentos 
## Notas 
## Véxase tamén 
### Outros artigos 
*Soiuz 2-1b
The Muppet Movie

***The Muppet Movie*** é un filme británico-estadounidense de 1979 dirixido por James Frawley e producido por Jim Henson. É o primeiro filme da franquía dos *Muppets*. O filme foi escrito polos guionistas de *The Muppet Show* Jerry Juhl e Jack Burns, e conta unha historia orixinal na que Kermit the Frog comeza unha viaxe a través do país cara a Hollywood.

## Personaxes 
* Charles Durning como Doc Hopper
* Austin Pendleton como Max
* Scott Walker como Snake Walker
* H.B. Haggerty como Lumberjack
* Bruce Kirby como garda da porta
* James Frawley como camareiro en Sleezo Café
* Melinda Dillon como muller cun globo

### Muppets 
* Jim Henson como Kermit the Frog, Rowlf the Dog, Dr. Teeth, Waldorf, Swedish Chef
* Frank Oz como Miss Piggy, Fozzie Bear, Animal, Sam Eagle, Marvin Suggs
* Jerry Nelson como Floyd Pepper, Crazy Harry, Robin the Frog, Lew Zealand, Camilla the Chicken
* Richard Hunt como Scooter, Statler, Janice, Sweetums, Beaker
* Dave Goelz como The Great Gonzo, Zoot, Dr. Bunsen Honeydew, Doglion
* Caroll Spinney como Big Bird

## Notas 
## Véxase tamén 
### Ligazóns externas 
* 
* Ficha en BoxOfficeMojo 
* Ficha en RottenTomatoes 
* Ficha en Metacritic
Pham Tuan

**Pham Tuan**, nado en Kiến Xương (Vietnam) o 14 de febreiro de 1947, é un astronauta vietnamita que formou parte das misións Soiuz 36 e Soiuz 37. Foi o primeiro vietnamita no espazo.

## Traxectoria
Pham Tuan é enxeñeiro e piloto da Forza Aérea de Vietnam. Participou na Guerra de Vietnam e chegou a Maior Xeneral da Forza Aérea. Participou nas misión Soiuz 36 e Soiuz 37, pasando un total de 7,86 días no espazo. Foi o primeiro astronauta vietnamita e o primeiro astronauta asiático (non ruso).

## Notas 
## Véxase tamén 
### Outros artigos 
*Soiuz 36
*Soiuz 37
John L. Phillips

**John Lynch Phillips**, nado en Fort Belvoir, Virxinia, o 15 de abril de 1951, é un astronauta estadounidense retirado que formou parte das misións STS-100, STS-119 e Soiuz TMA-6 e foi membro da Expedición 11 á Estación Espacial Internacional.

## Traxectoria
Phillips graduouse en matemáticas pola Academia Naval dos Estados Unidos en 1972 e é máster en sistemas aeronáuticos pola Universidade do Oeste de Florida en 1974. É máster e doutor en xeofísica e física espacial pola UCLA en 1984 e 1987 respectivamente.

Foi seleccionado como astronauta pola NASA en 1996, participando nas misións STS-100, STS-119 e Soiuz TMA-6 e sendo membro da Expedición 11 á Estación Espacial Internacional. Pasou un total de 203,73 días no espazo.

## Notas 
## Véxase tamén 
### Outros artigos 
*STS-100
*STS-119
*Soiuz TMA-6
*Expedición 11
*Estación Espacial Internacional
Darío a diario

***Darío a diario*** é un poemario de Xela Arias, editado en 1996. Foi o terceiro libro da autora, tras *Denuncia do equilibrio* (1986) e *Tigres coma cabalos* (1990), todos eles publicados por Edicións Xerais de Galicia.
## Temática 
A súa cerna é a maternidade abordada desde unha perspectiva de xénero e naceu nun inicio como unha forma de explicarlle a poeta ao seu fillo as súas intencións maternas e as contradicións da maternidade.

## Valoración 
Víctor Freixanes dixo delː 

Chus Nogueira dixo delː

## Edicións 
A primeira edición foi publicada por Xerais en 1996, cunha foto na portada na que aparece o propio Darío acabado de nacer, tomada polo seu pai, e marido da autora, o fotógrafo Xulio Gil Rodríguez.

A obra está incluída na recompilación *Poesía reunida (1982-2004)*, editada por Chus Nogueira e publicada por Xerais na colección Xerais clásicos en 2018.

En 2021, co gallo de dedicárselle á autora o Día das Letras Galegas, a mesma editorial fixo unha reedición, con prólogo de Berta Dávila e ilustracións de Iván R., dentro da colección infantil e xuvenil *Camaleón*

## Notas 
## Véxase tamén 
### Bibliografía 
* 
* 

### Outros artigos 
* Maternidade
Plasma Interaction Experiment

**Plasma Interaction Experiment** ou **PIX** foron dous experimentos acaroados á última etapa de foguetes Delta para estudar as descargas de alta voltaxe e os arcos eléctricos en compoñentes de naves espaciais. unha serie de tres satélites da NASA lanzados para investigar a abundancia de micrometeoritos preto da Terra.

## Características
Os experimentos PIX tiñan forma de caixa de 96 x 81 cm acaroada á segunda etapa do foguete lanzador e unida a unha caixa de electrónica na parte oposta da etapa. PIX 1 foi lanzado o 5 de marzo de 1978 a bordo dun Delta 2910 para recoller algúns dos datos que o fallado satélite SPHINX debería ter tomado. Levaba unha célula solar de proba e algúns experimentos de illamento. PIX 2 foi lanzado o 26 de xaneiro de 1983 sobre un Delta 3910 cunha mostra de células solares e unha sonda Langmuir.

## Historial de lanzamentos 
## Notas 
## Véxase tamén 
### Outros artigos 
*Delta 2910
*Delta 3910
Xornada Universitaria Galega en Xénero

A **Xornada Universitaria Galega en xénero (XUGEX)** é unha iniciativa desenvolvida polas oficinas de igualdade do Sistema Universitario Galego (Unidade de Igualdade da Universidade de Vigo, Oficina de Igualdade de Xénero da USC e Oficina para a igualdade de Xénero da UDC) co fin de visibilizar as investigacións con perspectiva de xénero  e feministas, promovendo a creación de redes de colaboración.

A xornada, conta xa con seis edicións celebradas en distintas cidades, e cada unha delas cun lema diferente:

* I XUGEX. *Roles de xénero en tempos de crise.* Celebrada en Santiago de Compostela 20 e 21 de xuño de 2013.

* II XUGEX. *Roles de xénero nun mundo globalizado.* Celebrada en Ferrol o 12 de xuño de 2014.

* III XUGEX. *Trazos de xénero no século XXI*. Celebrada en Pontevedra o  5 de xuño de 2015.
* IV XUGEX. *Perspectiva de xénero na docencia universitaria.* Celebrada en Santiago de Compostela o 15 de xullo de 2016*.*
* V XUGEX. *Transformando dende a Universidade*. Celebrada en Vigo o 7 de xullo de 2017.
* VI XUGEX. *(Re)construíndo o coñecemento.* Celebrada na Coruña o 14 de xuño de 2019*.*
* VII XUGEX Desigualdades de xénero en tempos de COVID.10 e 11 de xuño de 2021 na Universidade de Santiago de Compostela (en liña)
* VIII XUGEX *Epistemoloxías feministas en acción.* Celebrada en Vigo o 9 de xuño de 2023.
No 2016 a xornada abriuse a participación de persoal docente e investigador doutras universidades do sistema universitario español.  

## Notas 
## Véxase tamén 
### Ligazóns externas 
* Páxina web da  Xornada Universitaria Galega en Xénero
*II Xornada Universitaria Galega en Xénero
* Video da III Xornada Universitaria Galega en Xénero
*Xornada Universitaria Galega en Xénero
Contorniato

[miniatura|180x180px|[Anverso dun **contorniato** anepigráfico co busto de Xuliano (361-363), coas letras P E incusas. Peso: 23,09 gr.]]
[miniatura|180x180px|[Reverso (moedas)|Reverso da mesma peza, coa escena dun *carpentum* tirado por dúas mulas (Gabinete de Medallas da BNF).]]
O **contorniato** (palabra italiana; pl. *contorniati*; en galego: "contornado") é un tipo de medallón ou ficha monetiforme de bronce de época romana, propio dos séculos IV e V d. de C., caracterizado pola gran grafila ou contorno que rodea as figuras principais representadas, tanto no seu anverso como no reverso.

Existe controversia acerca do seu uso como moeda e son un asunto de grande interese dentro da arqueoloxía romana.

## Caracterización 
O termo italiano *contorniato* comezou a ser utilizado polos anticuarios no século XVII, para se referir aos obxectos de bronce con forma de moeda fabricados (cuñados ou fundidos) en Italia entre os séculos IV e V, con trazos moi diferenciadores con respecto ás grandes moedas de bronce da época, non só tendo en conta que o seu diámetro sexa superior, senón tamén pola súa finura, que lles outorga un peso moi inferior. 

A súa tipoloxía é moi variada e con frecuencia relaciónase coa propaganda pagá da aristocracia senatorial. Puideron ser utilizados como agasallos, talismáns etc. Con frecuencia presentan graffiti incisos con motivos como palmas, follas ou letras. 

Consonte a interpretación do numismático húngaro Andreas Alföldi, os *contorniati* serían "un medio da propaganda senatorial contra o imperio cristián", unha especie de amuletos pagáns distribuídos entre os senadores durante as festas de *Saturnalia* para revitalizar os valores da relixión tradicional.

Esta tese foi retomada por Riccardo di Giuseppe, que concibe os *contorniati* como recordos do pasado pagán romano, un signo de loita contra os avances dos novos valores cristiáns.

## Notas 
## Véxase tamén 
### Bibliografía 
* Alföldi, A. (1942-1943). *Die Kontorniaten. Ein verkanntes Propagandamittel der stadt-römischen heidnischen Aristokratie in ihrem Kampfe gegen das christliche Kaisertum. Festschrift der Ungarischen numismatischen Gesellschaft zur Feier ihres vierzigjährigen Bestehens*. Vol. I: 1942; Vol. 2. 1943. Magyar Numizmatikai Társulat, Budapest.
* Alföldi, A. (1970-1990). *Die Kontorniat-Medaillons* (con Elisabeth Alföldi-Rösenbaum). De Gruyter, Berlín. Vol. I: 1976, ISBN 3-11-003484-0; Vol. II: 1990, ISBN 3-11-011905-6
* Cesano, S. L. (1931). "Contorniati". En *Enciclopedia Italiana*.
* Frey, A. R. (1916). "Contorniates". En *A dictionary of numismatic names; their official and popular designations*. American Journal of Numismatics. Vol 50. Páxina 58.
* Gnecchi, F. (1895). "Cos'erano i contorniati". En *Rivista italiana di numismatica*. Società numismatica italiana. Milán.
* Martinori, E. (1915). "Contorniati". En *La moneta. Vocabolario generale *. Roma. Istituto italiano di numismatica. Páxina 75.
* Mazzarino, S. (1959). "Contorniati". En ''Enciclopedia dell'Arte Antica, Classica e Orientale*. Vol. II. Roma. Páxinas 784-791.
* Sabatier, J. (1860). *Description générale des médaillons contorniates''. Pillet, París.
Encarnación Fraga Padín

**Encarnación Fraga Padín**, nada en Cambados o 11 de febreiro de 1908 e finada en 2000, foi unha química e farmacéutica galega.

## Traxectoria 
Realizou estudos superiores na Facultade de Química da Universidade de Santiago de Compostela entre 1925 e 1930. Foi discípula de Isidro Parga Pondal, xunto a Amparo Arango Fernández e Dolores Lorenzo Salgado.

Dende abril de 1931 foi  membro da Sociedad Española de Física y Química (SEFQ)  e publicou nos Anales desta sociedade, xunto a Isidro Parga Pondal, o estudo “Quimismo de la pegmatita litinífera de Goyás (Lalín)”, realizado no Laboratorio de Xeoquímica do Instituto de Estudios Regionales da Universidade de Santiago.

Tamén tivo vinculación co Seminario de Estudos Galegos en calidade de socia protectora.

## Notas 
## Véxase tamén 
### Bibliografía 
* Pintos, Xoana (2016): "". Tese de doutoramento. Universidade de Santiago de Compostela.
*
*Pintos Barral, Xoana (2021). *Tiven a chave, a bicicleta e os catro libros*. Editorial Galaxia.

### Ligazóns externas 
* Mulleres no Seminario de Estudos Galegos  no *Álbum de Mulleres* do Consello da Cultura Galega.
Amparo Arango Fernández

**Amparo Arango Fernández**, nada na Habana o 2 de abril de 1907, foi unha química e farmacéutica galega.

## Traxectoria 
Realizou estudos superiores de Química e Farmacia na Facultade de Química da Universidade de Santiago de Compostela entre 1926 e 1931. Foi discípula de Isidro Parga Pondal, xunto a Encarnación Fraga Padín e Dolores Lorenzo Salgado.

Ingresou no  Seminario de Estudos Galegos en 1929, co traballo *Contribución al estudio de los minerales de wolframio de Galicia III: Análisis de las wolframitas de Juno, Monte Neme, Casayo, A Veiga y Vilacoba,* que se publicou nos Anales de la Sociedad Española de Física e Química*.*

## Notas 
## Véxase tamén 
### Bibliografía 
* Pintos, Xoana (2016): "". Tese de doutoramento. Universidade de Santiago de Compostela
* 

### Ligazóns externas 
* Mulleres no Seminario de Estudos Galegos  no *Álbum de Mulleres* do Consello da Cultura Galega.
Alan G. Poindexter

**Alan Goodwin "Dex" Poindexter**, nado en Pasadena, California, o 5 de novembro de 1961 e finado o 1 de xullo de 2012, foi un astronauta estadounidense que formou parte das misións STS-122 e STS-131.

## Traxectoria
Poindexter graduouse en enxeñaría aeroespacial polo Instituto de Tecnoloxía de Georgia en 1986 e era máster en enxeñaría aeronáutica pola Escola Naval de Posgraduados en 1995.

Foi seleccionado como astronauta pola NASA en xuño de 1998, participando nas misións STS-122 e  STS-131 e pasando un total de 27,88 días no espazo.

## Notas 
## Véxase tamén 
### Outros artigos 
*STS-122
*STS-131
Mark L. Polansky

**Mark Lewis "Roman" Polansky**, nado en Paterson, Nova Jersey, o 2 de xuño de 1956, é un astronauta estadounidense retirado que formou parte das misións STS-116, STS-127 e STS-98.

## Traxectoria
Polansky graduouse en enxeñaría aeronáutica e astronáutica pola Universidade Purdue en 1978 e é máster na mesma materia.

Foi seleccionado como astronauta pola NASA en agosto de 1992, participando nas misións STS-116, STS-127 e  STS-98 e pasando un total de 41,45 días no espazo.

## Notas 
## Véxase tamén 
### Outros artigos 
*STS-116
*STS-127
*STS-98
Aleksandr Poleshchuk

**Aleksandr Fiodorovich Poleshchuk**, nado en Cheremkhovo, Irkutsk, o 30 de outubro de 1953, é un cosmonauta ruso que formou parte da misión Soiuz TM-16.

## Traxectoria
Poleshchuk graduouse en enxeñaría mecánica polo Instituto de Aviación de Moscova en 1977. Foi seleccionado como cosmonauta en febreiro de 1989, participando na misión Soiuz TM-16 e pasando un total de 179,03 días no espazo.

## Notas 
## Véxase tamén 
### Outros artigos 
*Soiuz TM-16
Valeri Poliakov

**Valeri Vladimirovich Poliakov**, nado en Tula, Rusia, o 27 de abril de 1942 e finado o 7 de setembro de 2022, foi un cosmonauta ruso que formou parte das misións Soiuz TM-6, Soiuz TM-18, Soiuz TM-20 e Soiuz TM-7.

## Traxectoria
Nado como Valeri Ivanovich Korshunov, Poliakov cambiou legalmente o seu nome tras ser adoptado polo seu padrasto en 1957. Estudou na escola secundaria n.º 4 de Tula, da que se graduou en 1959.

Poliakov graduouse en medicina e participando nas misións Soiuz TM-6, Soiuz TM-18, Soiuz TM-20 e Soiuz TM-7, pasando un total de 678,69 días no espazo. Ten o récord de estancia ininterrompida no espazo, con 437 días de permanencia na estación Mir.

## Notas 
## Véxase tamén 
### Outros artigos 
*Soiuz TM-6
*Soiuz TM-18
*Soiuz TM-20
*Soiuz TM-7
Marcos Pontes

**Marcos Cesar Pontes**, nado en Bauru (Brasil) o 11 de marzo de 1963, é o primeiro astronauta brasileiro. Formou parte das misións Soiuz TMA-8 e Soiuz TMA-7.

## Traxectoria 
Pontes graduouse en tecnoloxía aeronáutica na Academia da Forza Aérea do Brasil en Pirassununga (São Paulo) e é máster en enxeñaría de sistemas pola Escola Naval de Posgraduados de Monterey (California) en 1998.  Participou nas misións Soiuz TMA-7 e Soiuz TMA-8, pasando un total de 9,89 días no espazo.

## Notas 
## Véxase tamén 
### Outros artigos 
*Soiuz TMA-7
*Soiuz TMA-8
Leonid Popov

**Leonid Ivanovich Popov**, nado en Oleksandri (Ucraína) o 31 de agosto de 1945, foi un cosmonauta soviético que formou parte das misións Soiuz 35, Soiuz 40, Soiuz T-7, Soiuz 37 e Soiuz T-5.

## Traxectoria
Popov graduouse en enxeñaría eléctrica na Escola Superior Chernigov da Forza Aérea en 1968 e na Academia Militar Gagarin en 1976. Participou nas misións Soiuz 35, Soiuz 40, Soiuz T-7, Soiuz 37 e Soiuz T-5, pasando un total de 200,61 días no espazo.

## Notas 
## Véxase tamén 
### Outros artigos 
*Soiuz 35
*Soiuz 40
*Soiuz T-7
*Soiuz 37
*Soiuz T-5
María del Patrocinio Armesto Alonso

**María Patrocinio Armesto Alonso**, nada en Alcañices (Zamora) en 1906 foi unha química vinculada a Galicia e pertencente ao Instituto Nacional de Física y Química (INFQ).

## Traxectoria 
Realizou os estudos de bacharelato en Ourense Tamén aparece como socia da Sociedade Española de Física e Química, publicando 27 traballos nos Anales da SEFQ.

Traballou como profesora de ensino medio de Ciencias Naturais do Instituto Cisneros 

## Notas 
## Véxase tamén 
### Bibliografía 
* Cid Galante, Rosa María  (2004). "As primeiras ourensás ante o reto da educación universitaria (1900-1940) (II)1". *Minius: Revista do Departamento de Historia, Arte e Xeografía* (12): 73–102. ISSN&nbsp;1131-5989.
* Pintos, Xoana (2016): "". Tese de doutoramento. Universidade de Santiago de Compostela.
*Pintos Barral, Xoana (2021). *Tiven a chave, a bicicleta e os catro libros*. Editorial Galaxia.
### Ligazóns externas 
* María del Patrocinio Armesto Alonso en Historia das nosas mulleres Ourensás.
Xan d'Outeiro

'''Xan d'Outeiro''' pódese referir a:

* Xan d'Outeiro, pseudónimo de Luís Otero Pimentel, militar e escritor galego (1834-1920);
* Xan d'Outeiro, pseudónimo de Manuel Paz Varela, mestre, médico e escritor galego (1876-1938).

## Véxase tamén 
### Outros artigos
Pavel Popovich

**Pavel Romanovich Popovich**, nado en Uzin (óblast de Kíiv) o 5 de outubro de 1930 e finado o 29 de setembro de 2009, foi un cosmonauta soviético que formou parte das misións Vostok 4 e Soiuz 14.

## Traxectoria
Popovich graduouse na Escola de Pilotos Militares de Grozny en 1954 e na Academia da Forza Aérea Monino en 1968. Adestrouse para ser cosmonauta entre marzo de 1960 e xaneiro de 1961. Participou nas misións Vostok 4 e Soiuz 14, pasando 18,69 días no espazo. Durante a Soiuz 14 converteuse no primeiro comandante dunha estación espacial militar, a Saliut 3.

## Notas 
## Véxase tamén 
### Outros artigos 
*Vostok 4
*Soiuz 14
Suisei

**Suisei** (en xaponés, すいせい) ou **Planet-A** foi unha sonda espacial da axencia xaponesa ISAS (Institute of Space and Astronautical Science) lanzado o 18 de agosto de 1985 mediante un foguete Mu-3S-2 desde o Centro Espacial de Uchinoura. 

## Características 
Suisei (*Cometa* en xaponés) foi lanzada para sobrevoar e estudar o cometa Halley no seu perihelio de 1986. O obxectivo principal era tomar imaxes no ultravioleta da coroa de hidróxeno do cometa nun período de 30 días antes e despois do máximo achegamento. A sonda tamén medíu o vento solar durante un período de tempo maior. Suisei tiña forma de cilindro de 1,4 m de diámetro e 70 cm de alto e 140 quilos de peso, e estabilizábase mediante xiro, cun sistema de propulsión alimentado por hidracina para o control de actitude e de rotación.

A sonda levaba dous instrumentos a bordo:

*Unha cámara para o ultravioleta.
*Un experimento de plasma.

As observacións de Suisei no ultravioleta comezaron en novembro de 1985, obtendo ata seis imaxes por día. O máximo achegamento ao Halley tivo lugar o 8 de marzo de 1986, a unha distancia de 150.000 km do núcleo e sufrindo tan só dous impactos de partículas de po. Despois de finalizar a misión o control enviou á sonda a un sobrevoo da Terra para 1992 como paso previo ao sobrevoo doutro cometa, pero antes do sobrevoo perdeuse o contacto coa sonda.

## Notas 
## Véxase tamén 
### Outros artigos 
*Cometa Halley
*Mu-3S-2
*Centro Espacial de Uchinoura

### Ligazóns externas 
*Sitio da ISAS, referido á Suisei
Descripción circunstanciada de la costa de Galicia, y raya por donde confina con el inmediato reino de Portugal

A ***Descripción circunstanciada de la costa de Galicia, y raya por donde confina con el inmediato reino de Portugal*** é un texto do ilustrado coruñés José Cornide Saavedra, redactado en 1764.
## Contido 
No documento, Cornide describe as principais parroquias da costa galega, desde Ribadeo até A Guarda, e da fronteira con Portugal, desde o río Miño e pola Raia até Manzalvos. Céntrase especialmente en cuestións militares, como a presenza de fortalezas, a capacidade dos portos e o reconto de soldados. O libro estrutúrase en dez capítulos que corresponden a outros tantos partidos militares: Ribadeo, Viveiro, Ferrol, A Coruña, Camariñas, Muros, Pontevedra, río Miño, Raia Seca e Monterrei.

## Edicións
O manuscrito orixinal do libro consérvase no Arquivo do Reino de Galicia. Trátase dun volume encadernado en pergamiño, con 113 folios numerados máis outro inicial. O texto permaneceu inédito até 1991, en que foi publicado por Ediciós do Castro con edición de Xosé Luís Axeitos.

## Notas
Dolores del Río

**María de los Dolores Asúnsolo López-Negrete**, nada en Victoria de Durango o 3 de agosto de 1904 e finada en Newport Beach o 11 de abril de 1983, foi unha actriz mexicana coñecida como **Dolores del Río**. A súa carreira de máis de cincuenta anos deulle gran recoñecemento internacional, sendo considerada a primeira estrela latinoamericana en Hollywood cunha destacada participación no cinema estadounidense nas décadas de 1920 e 1930. Tamén está considerada unha das actrices máis importantes da era de ouro do cinema mexicano nas décadas de 1940 e 1950.

## Traxectoria 
Foi educada no Convento de San Xosé, en México, e pola súa bela voz,os seus pais enviárona a aprender canto en Parí­s e despois en Madrid. Debutou no cinema en 1925 acadando a popularidade debido á súa fascinante e vigorosa personalidade.

Foi a precursora do uso de traxes de baño de dúas pezas no cinema en 1933, no primeiro filme protagonizado por Fred Astaire. Non obstante, a actriz afirmou que os produtores e directores norteamericanos non lle daban papeis interesantes e que só ao volver a México ao final da década de 1940, tivo súas mellores oportunidades.

Era dunha beleza moi destacada e mesmo aos setenta anos, apenas tiña engurras. A súa pel lisa e o brillo dos cabelos sempre provocaron envexa nas grandes estrelas de Hollywood. Dicía que o segredo da súa xuventude era durmir de 10 a 12 horas cada día, non bebel alcol, non comer alimentos graxos e unha vez por semana alimentarse só de cenouras, zume de laranxa e limón.

En 1946, xa en México, tivo o seu maior éxito no cinema, *María Candelaria* que recibiu o premio ao mellor filme no Festival de Cannes.

## Filmografía 
* *Joanna* (1925)
* *What Price Glory?* (1926)
* *Resurrection* (1927)
* *The Loves of Carmen* (1927)
* *Ramona* (1928)
* *Evangeline* (1929)
* *Ave do paraíso* (1932)
* *Flying Down to Rio* (1933)
* *Wonder Bar* (1934)
* *Madame Du Barry* (1934)
* *In Caliente* (1935)
* *Accused*
* ''Devil's Playground* (1937)
* *Journey Into Fear* (1943)
* *Flor silvestre* (1943)
* *María Candelaria* (1943)
* *Las Abandonadas* (1944)
* *Bugambilia* (1944)
* *La otra* (1946)
* *The Fugitive* (1947)
* *La malquerida* (1949)
* *Doña Perfecta* (1951)
* *El niño y la niebla* (1953)
* *La cucaracha* (1959)
* *Flaming Star* (1960)
* *O gran combate* (1964)
* *Casa de mujeres* (1967)
* *The Children of Sanchez'' (1978)

## Notas 
## Véxase tamén 
### Ligazóns externas 
* Dolores del Río at the Cinema of Mexico site of the ITESM 
* Dolores del Río profile, Virtual-History.com
* The Dolores del Rio mural 1990 by artist Alfredo de Batuc, 6529 Hollywood Boulevard + Hudson St, Los Angeles, California
* Dolores del Rio statue on Hollywood-La Brea Boulevard 
* Photographs of Dolores del Rio
Destiny's Child

'''Destiny's Child''' (coñecido tamén por DC) foi un grupo de R&B. Orixinalmente era un cuarteto pero tras algúns acontecementos o grupo acabou tendo 3 integrantes Beyoncé, Kelly Rowland e Michelle Williams. Gañaron premios como os Grammy. No 2005 anunciaron durante un concerto en Barcelona que ían separarse. Ata agora venderon máis de 60 millóns de copias ao redor do mundo.
Francesco Gnecchi

**Francesco Gnecchi**, nado o 8 de setembro de 1847 en Milán e finado o 15 de xuño de 1919 en Roma, foi un numismático e pintor italiano.

O seu traballo máis salientable é *Medaglioni romani* ("Medallóns romanos"), publicado en tres volumes en 1912.

## Traxectoria 
Gnecchi procedía dunha familia adiñeirada de comerciantes de seda, fillo de Giuseppe Gnecchi e de Giuseppina Turati. Ata os 18 anos estudou nun colexio relixioso da orde dos Barnabitas en Monza e posteriormente comezou os seus estudos de Xurisprudencia na Universidade de Pavia. 

Xunto con outros numismáticos, fundaron en 1888 a *Rivista italiana di numismatica*, dirixida inicialmente por Solone Ambrosoli e a continuación por ambos os irmáns. En 1892, Francesco participou tamén na fundación da *Società numismatica italiana*, xunto a outros estudosos desta disciplina.

Á súa morte, en 1919, a súa colección numismática abranguía 20.000 pezas, e en 1923 foi adquirida polo Estado italiano para o Museo Nacional Romano, con sede no *Palazzo Massimo alle Terme*.

### Vida familiar 
O 11 de febreiro de 1873 casou con Isabella Bozzotti, con quen tivo dous fillos, Cesare e Vittorio, e unha filla, Carla.

## Publicacións 
* (1884). '** (con E. Gnecchi). Dumolard, Milán.
* (1886). **'. Hoepli, Milán.
* (1887). *Le monete dei Trivulzio*. Dumolard, Milán.
* (1889). *Saggio di bibliografia numismatica delle zecche italiane medioevali e moderne*. Cogliati, Milán.
* (1894). *Monete di Milano inedite*. Cogliati, Milán.
* (1896). *Monete romane*. *Manuale elementare*. Hoepli, Milán.
* (1903). *Roman Coins*. *Elementary Manual*. Spink, Londres.
* (1911). *The coin types of imperial Rome *. Spink, Londres
* (1912). *I medaglioni romani*. Hoepli, Milán.
** *Vol. I: Oro ed argento*.
** *Vol. II: Bronzo. Pt. 1: Gran modulo*.
** *Vol. III: Bronzo. Pt. 2: Moduli minori ; Pt. 3: Medaglioni del senato*.

## Notas 
## Véxase tamén 
### Bibliografía 
* Gorini, G. (2002). "Francesco Gnecchi (1847-1919) ". En *Compte Rendu 49*. International Numismatic Council. Páxinas 65-67.
*Cesano, S. (1925). *La collezione di monete romane Francesco Gnecchi*. Museo Nazionale Romano. Roma.
* Laffranchi, L. (1919). "L'attività numismatica di Francesco Gnecchi". En *Rivista italiana di nunmismatica*. 32. Páxinas 151-204.
* Parise, N. (2001). "[Gnecchi Ruscone, Francisco](https://www.treccani.it/enciclopedia/francesco-gnecchi-ruscone_(Dizionario-Biografico)/)". En *Dizionario biografico degli italiani*. Vol. 57. Istituto dell'Enciclopedia Italiana, Roma.
Javier Sotomayor

**Javier Sotomayor Sanabria**, nado en Limonar o 13 de outubro de 1967, é un atleta cubano retirado especializado en salto de altura .

## Traxectoria 
Sotomayor naceu en 1967 na provincia de Matanzas. Comezou moi novo no salto de altura e aos catorce anos conseguiu superar a distancia de dous metros, trasladándose á Habana cunha bolsa da Escola de Deportes Avanzados. Con dezanove anos era o quinto mellor saltador do mundo.

Converteuse en campión do mundo júnior en 1986 en Atenas, e o récord que acadou nese momento (2,36 m) aínda é válido. Forzado a non asistir aos Xogos Olímpicos de Seúl de 1988 debido ao boicot político perpetrado por Cuba, ao ano seguinte gañou o Campionato Mundial de atletismo en pista cuberta en Budapest e o Campionato ao ar libre en Porto Rico.

Converteuse no mellor saltador de altura de todos os tempos, obtendo unha medalla de ouro e outra de prata nos Xogos Olímpicos de Barcelona 1992 e Sydney 2000; seis medallas de ouro nos Campionatos do Mundo de Atletismo de 1993 e 1997 (ao ar libre) e 1989, 1993, 1995 e 1999 (pista cuberta), así como tres medallas de prata en 1991 e 1995 (ao ar libre) e 1985 (pista cuberta) e unha de bronce 1991 (pista cuberta). Obtivo tres vitorias nos Xogos Panamericanos e nos Xogos Centroamericanos e do Caribe.

En 1993 foi galardoado co Premio Príncipe de Asturias dos Deportes.

En 1999, foi condenado a dous anos sen competir despois de que supostamente lle diagnosticaron cocaína durante unha proba antidopaxe nos Xogos Panamericanos de 1999 en Winnipeg. A Federación Internacional de Atletismo perdoou a sanción por "circunstancias excepcionais" e con só tres meses de adestramento recibiu a medalla de prata nos Xogos Olímpicos de Sydney.

Aos 34 anos puxo fin a unha extraordinaria carreira durante a que cruzou o listón 24 veces nos 2,40 metros. En febreiro de 2004, nunha entrevista nos medios cubanos, Sotomayor afirmou que unha lesión forzara a súa retirada, que non tiña que ver co escándalo da dopaxe.

## Notas 
## Véxase tamén 
### Ligazóns externas 
* 
*  
*
Potok

**Potok** ou **Geizer** foi unha serie de satélites de comunicacións militares da Unión Soviética.

## Características
Os satélites Potok servían de enlace entre estacións terrestres e os satélites de recoñecemento Yantar-4KS1 e Yantar-4KS1M. Levaban a bordo os transpondedores Slav-2 e Sintez en banda C e usaban unha antena octogonal de aliñamento de fase. Operaban desde a órbita xeoestacionaria e lanzáronse dez entre 1982 e 2000, todos con éxito e mediante foguetes Proton K/DM e Proton K/DM-2.

## Historial de lanzamentos 
## Notas 
## Véxase tamén 
### Outros artigos 
*Proton K/DM
*Proton K/DM-2
Poppy (satélites)

miniatura|Un satélite Poppy 24 polgadas.
**Poppy** foi o nome dunha serie de satélites de recoñecemento electrónico estadounidenses sucesores dos satélites Grab.

## Características
Os satélites Poppy foron deseñados e construídos pola Armada dos Estados Unidos de América. Foron lanzados entre 1962 e 1971 e a súa función era detectar e clasificar sinais electrónicos doutras nacións, principalmente de radares soviéticos. Os satélites clasificábanse en tres familias: Poppy 20 polgadas, Poppy 24 polgadas e Poppy multifacetados. Todos foron lanzados mediante foguetes Thor Agena D.

### Poppy 24 polgadas
Os Poppy 24 polgadas tiñan un diámetro de 24 polgadas (uns 61 cm) mais unha banda cilíndrica central que aumentaba a lonxitude do satélite a 81 cm. Do corpo do satélite saían varias antenas. A maioría levaban cargas científicas secundarias. Lanzáronse oito Poppy 24 polgadas, con só dous fallos.

### Poppy multifacetados
Os Poppy multifacetados tiñan unha estrutura de 61 cm de diámetro cunha lonxitude de entre 81 e 86 cm. A súa superficie estaba formada por facetas cubertas con células solares para aumentar a potencia dispoñible. Algúns levaban cargas secundarias polas que eran denominados cara ao público para non revelar a súa natureza militar. Lanzáronse once Poppy multifacetados, todos con éxito.

## Historial de lanzamentos 
## Notas 
## Véxase tamén 
### Outros artigos 
*Thor Agena D
Charles J. Precourt

**Charles Joseph Precourt**, nado en Waltham, Massachusetts, o 29 de xuño de 1955, é un astronauta estadounidense que formou parte das misións STS-84, STS-71, STS-55 e STS-91.

## Traxectoria 
Precourt graduouse en enxeñaría aeronáutica pola Academia da Forza Aérea dos Estados Unidos en 1977 e é máster en xestión de enxeñaría pola Universidade Golden Gate en 1988. Tamén é máster en estudos estratéxicos e temas de seguridade nacional pola Facultade da Guerra da Armada dos Estados Unidos en 1990.

Foi seleccionado como astronauta pola NASA en xaneiro de 1990, participando nas misións STS-84, STS-71, STS-55 e STS-91 e pasando un total de 38,84 días no espazo.

## Notas 
## Véxase tamén 
### Outros artigos 
*STS-84
*STS-71
*STS-55
*STS-91
Silvia Superstar

**Silvia García Pintos**, nada en Vigo o 26 de setembro de 1970, é unha cantante, actriz e empresaria galega, coñecida como **Silvia Superstar**.

## Traxectoria 
Silvia Superstar naceu en Vigo, nunha familia interesada pola música. É irmá dos músicos Anxo e Gael Pintos.

Cando era adolescente adoptou o nome artístico de Silvia Superstar inspirándose nunha boneca Barbie.

Á marxe da música, foi propietaria de bares e dunha tenda de roupa e mais deseñadora de moda.

## Notas
Pléiades (satélites)

miniatura|Maqueta dun dos satélites Pléiades.
**Pléiades** é unha serie de dous satélites de recoñemento franceses lanzados en 2011 e 2012.

## Características
Pléiades, tamén denominados **Pléiades-HR**, é o nome de dous satélites do CNES francés sucesores dos satélites SPOT para a observación e recoñemento terrestre. Pléiades é o compoñente de observación óptica de alta resolución do sistema italofrancés Orfeo, no que Italia aporta os satélites de observación por radar COSMO-Skymed.

Os satélites Pleiades teñen unha resolución de ata 70 cm en imaxes de tramos de ata 20 km de longo. Cada satélite ten unha masa de 970 kg, leva tres paneis solares que proporcionan ata 1000 W de potencia e foron inxectados en órbitas de aproximadamente 680 km de altura usando foguetes Soiuz ST-A Fregat.

## Historial de lanzamentos 
## Notas 
## Véxase tamén 
### Outros artigos 
*Soiuz ST-A Fregat
*SPOT
*COSMO-SkyMed
Promielocito

miniatura|Promielocito basófilo
miniatura|Promielocito eosinófilo
miniatura|Promielocito neutrófilo
Un **promielocito** (ou **progranulocito**) é unha célula precursora dos leucocitos granulocitos, que se orixina a partir do desenvolvemento dos mieloblastos e convértese despois en mielocito. Os promielocitos miden de 12-20 microns de diámetro. O núcleo dun promielocito é reniforme e de aproximadamente o mesmo tamaño que o dun mieloblasto, pero o seu citoplasma é moito máis abondoso. Tamén teñen uns nucléolos menos prominentes que os dos mieloblastos e a súa cromatina é máis e groseira e grumosa.

## Galería 

Ficheiro:Promyelocyte.JPG|Promielocito nun exame de medula ósea
Ficheiro:Hematopoiesis (human) diagram en.svg|Hematopoese

## Notas 
## Véxase tamén 
### Ligazóns externas 
*  - "18. Medula ósea e hematopoese:  frotis de medula ósea, **promielocito** e eritroblastos "
*  "Medula ósea"
*  "Medula ósea"
* "White Cell Basics: Maturation" en virginia.edu
*  - "Frotis de medula ósea"
*
Celsa Pérez Moreiras

**Celsa Pérez Moreiras**, nada en León o 25 de decembro de 1912 e finada en Madrid en 2010, foi unha farmacéutica vinculada a Galicia.

## Traxectoria 
Estudou Farmacia na Universidade de Santiago de Compostela entre 1928 e 1932. Posteriormente trasladou o expediente a Madrid, aloxándose na Residencia de Estudiantes, e alí traballou no Instituto de Patoloxía Médica do Hospital General de Madrid, dirixido por Gregorio Marañón,  publicando  dous traballos  de investigación.

Foi unha das primeiras docentes de Ciencias na Universidade de Santiago de Compostela, xa que no ano 1933 impartiu clases prácticas da materia de Técnica Física. Traballou co catedrático de Farmacia Aniceto Charro, no Instituto de Estudos Regionales e  no Laboratorio de Bromatoloxía do Seminario de Estudos Galegos, do que foi  colaboradora. Tras o golpe militar de xullo de 1936, foi voluntaria no Laboratorio de Farmacia Militar de Santiago.

## Notas 
## Véxase tamén 
### Bibliografía 
* 
* Pintos, Xoana (2016): "". Tese de doutoramento. Universidade de Santiago de Compostela

### Ligazóns externas 
* Celsa Pérez Moreiras en Historia das nosas mulleres Ourensás.
*Mulleres no Seminario de Estudos Galegos  no *Álbum de Mulleres* do Consello da Cultura Galega.
Metamielocito

miniatura|Catro metamielocito no centro da foto
[69px|miniatura|Metamielocito [basófilo (tinguidura)|basófilo.]]
[69px|miniatura|Metamielocito [eosinófilo (tinguidura)|eosinófilo.]]
[69px|miniatura|Metamielocito [neutrófilo (tinguidura)|neutrófilo.]]
Un **metamielocito** é unha célula que está sufrindo a granulopoese, derivada dun mielocito, e que dará lugar a unha célula en banda (cun núcleo delgado, recto ou curvado, designado como *forma de banda*). Os metamielocitos divídense en tres liñas celulares (neutrófila, eosinófila e basófila), que darán lugar aos tres tipos de leucocitos granulocitos: neutrófilo, eosinófilo e basófilo.

## Galería 

Ficheiro:Hematopoiesis (human) diagram en.svg|Hematopoese

## Notas 
## Véxase tamén 
### Ligazóns externas 
*  - "Medula ósea e hematopoese: frotis de medula ósea, metamielocito neutrófilo e PMN maduro"
* 
* 
* 
* Diagrama interactivo en lycos.es
* Diapositiva en marist.edu
* hematologyatlas.com
As mulheres que amavam os videojogos

***As muleres que amavam os videojogos***  é un ensaio de Antía Seoane e Maite Sanmartín,  unha obra que xurdiu  dun traballo final  do Mestrado de Estudos de Xénero da Universidade de Santiago de Compostela.

## Sinopse 
Este libro é "um ensaio que reflete sobre este jeito da lecer sob uma perspectiva feminista não só criticando o preconceito patriarcal dos videojogos que dominam o mercado, senão propondo alternativas e oferecendo conselhos para fazer melhores escolhas"  

Forma parte da colección Alicerces da editorial Através. 

## Notas 
## Véxase tamén 
### Outros artigos 
* Sociedade dixital e xénero. Hackeando o patriarcado

### Ligazóns externas 
* Mulleres e poder', de Mary Beard, e mais 'As mulheres que amavam os videojogos', de Antía Seoane e Maite Sanmartín. en Diario Cultural
O Casal, O Val de Xestoso, Monfero

**O Casal** é un lugar da parroquia do Val de Xestoso, no concello coruñés de Monfero, na comarca de Eume. Non aparece na páxina do Instituto Galego de Estatística.

## Lugares e parroquias 
### Lugares do Val de Xestoso
### Parroquias de Monfero 
## Notas
Panteísmo

[miniatura|*Luminaries of Pantheism*, de [Levi Ponce, mural en Venice, California para The Paradise Project.]]
O **panteísmo** é a crenza de que absolutamente todo e todos compoñen un Deus abranguente, e inmanente, ou que o universo (ou a natureza) e Deus son idénticos. Sendo así­, os adeptos desta posición non cren nun deus persoal, antropomórfico ou creador. Aínda que existan diverxencias dentro do panteísmo, as ideas principais din que Deus se atopa en todo o cosmos como unha unidade abranguente e polo tanto é inaceptábel no panteísmo o politeísmo (adoración e crenza en varios deuses), pois as divindades son tidas como aspectos distintos do absoluto.

O panteísmo foi popularizado na cultura occidental tanto como unha teoloxía canto unha filosofí­a baseada na obra de Baruch de Spinoza, que escribiu o tratado *Ética*, unha resposta á famosa teoría de Descartes sobre a dualidade do corpo e do espírito. Spinoza declarou que ambos eran a mesma cousa, e este monismo terminou sendo unha calidade fundamental da súa filosofí­a. El empregaba a palabra "deus" para describir a unidade de calquera substancia. Aínda que o vocábulo "panteísmo" non fose inventado durante o seu tempo de vida, hoxe Espinosa é considerado como un dos máis célebres defensores da crenza. Unha ida panteísta tamén foi asumida polo filósofo e cosmólogo do século XVI Giordano Bruno.

## Etimoloxía 
A palabra derívase do grego *pan* (que significa "todo") e *theos* (que significa "deus"). A primeira vez que apareceu o vocábulo en latín foi na obra de 1697 escrita por Joseph Raphson titulada *De Spatio Reali seu Ente Infinito*, en que se refire ao "pantheismus" de Spinoza e outros.

## Relación con outras doutrinas 
De entre as doutrinas occidentais, o panteísmo é unha das que máis se aproxima ás filosofías orientais como o budismo, o xainismo, o taoísmo e o hinduísmo. É tamén a liña filosófica que máis se achega á filosofía hermética do antigo Exipto, onde o principal obxectivo é facer parte da conspiración universal (ou conspiración cósmica).

## Panteísmo e panenteísmo 
No panteísmo, Deus ten tamaño igual ao universo. En cambio, no panenteísmo, Deus está dentro do universo, mais existe tamén fóra del.

## Notas 
## Véxase tamén 
### Bibliografía 
* 
* 
* 
* 
### Outros artigos 
* Panenteísmo
* Pandeísmo
* Teísmo
* Deísmo
* Monismo
* Naturalismo
### Ligazóns externas 
*Bollacher, Martin 2020: pantheism. In: Kirchhoff, T. (Hg.): Online Encyclopedia Philosophy of Nature. Universitätsbibliothek Heidelberg: https://doi.org/10.11588/oepn.2020.0.76525
*Pantheism entry by Michael Levine (earlier article on pantheism in the *Stanford Encyclopedia of Philosophy*)
*The Pantheist Index, pantheist-index.net
PROCYON

**PROCYON** (acrónimo de **PRoximate Object Close flYby with Optical Navigation**) foi unha sonda espacial da axencia xaponesa JAXA lanzada o 3 de decembro de 2014 mediante un foguete H-IIA desde o Centro Espacial de Tanegashima. 

## Características 
PROCYON foi lanzada como carga secundaria xunto á sonda Hayabusa 2 co obxectivo principal de probar unha serie de novas tecnoloxías que permitan usar pequenas sondas en misións interplanetarias e sobrevoar autonomamente o asteroide 2000 DP107. A sonda tiña forma de cubo de 67 x 55 x 55 cm e catro paneis solares de 47 x 47 cm. A propulsión corría a cargo dun motor iónico alimentado con xenón. O motor iónico fallou o 10 de marzo de 2015, impedindo o sobrevoo do asteroide.

## Notas 
## Véxase tamén 
### Outros artigos 
*H-IIA
*Centro Espacial de Tanegashima